CELEX: E2010P0014
Language: el
Date: 2010-09-02 00:00:00
Title: Προσφυγή που ασκήθηκε, στις 2 Σεπτεμβρίου 2010 , εκ μέρους της Konkurrenten.no AS κατά της Εποπτεύουσας Αρχής της ΕΖΕΣ (Υπόθεση E-14/10)

25.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/22
            
         Προσφυγή που ασκήθηκε, στις 2 Σεπτεμβρίου 2010, εκ μέρους της Konkurrenten.no AS κατά της Εποπτεύουσας Αρχής της ΕΖΕΣ
   (Υπόθεση E-14/10)
   2010/C 320/11
   Στις 2 Σεπτεμβρίου 2010 η Konkurrenten.no AS εκπροσωπούμενη από τον Jon Midthjell, advokat, Advokatfirmaet Midthjell AS, Grev Wedels plass 5, 0151 Όσλο, NORWAY, άσκησε προσφυγή κατά της εποπτεύουσας αρχής της ΕΖΕΣ ενώπιον του Δικαστηρίου ΕΖΕΣ.
   Ο προσφεύγων ζητά από το Δικαστήριο ΕΖΕΣ:
   
               1)
            
            
               Να ακυρώσει την απόφαση της εποπτεύουσας αρχής της ΕΖΕΣ αριθ. 254/10/COL της 21ης Ιουνίου 2010 (AS Oslo Sporveier και AS Sporveisbussene).
            
         
               2)
            
            
               Να καταδικάσει τον καθού στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα, Konkurrenten.no AS, είναι ιδιωτική επιχείρηση που ασκεί δραστηριότητες στη νορβηγική αγορά λεωφορείων εξπρές.
            
         
               —
            
            
               Στις 11 Αυγούστου 2006, η προσφεύγουσα υπέβαλε καταγγελία στην εποπτεύουσα αρχή της ΕΖΕΣ, ισχυριζόμενη ότι η πόλη του Όσλο χορήγησε ενίσχυση στην AS Oslo Sporveier (τώρα: Ruter AS) και τη θυγατρική της, AS Sporveisbussene (τώρα: Unibuss AS), κατά παράβαση του άρθρου 61 της συμφωνίας ΕΟΧ.
            
         
               —
            
            
               Με την προσβαλλόμενη απόφαση, η αρχή εποπτείας της ΕΖΕΣ περάτωσε την υπόθεση. Αποφάνθηκε ότι είχε χορηγηθεί κρατική ενίσχυση κατά παράβαση των άρθρων 61 παράγραφος 1 και 49 της συμφωνίας ΕΟΧ και του κανονισμού (ΕΚ) αριθ. 1370/2007. Αποφάνθηκε περαιτέρω ότι η ενίσχυση συνιστούσε υφιστάμενο καθεστώς βάσει του άρθρου 1 στοιχείου β) σημεία (i) και (v) του μέρους ΙΙ του πρωτοκόλλου 3 της συμφωνίας περί εποπτεύουσας αρχής και Δικαστηρίου και ότι είχε περατωθεί το 2008. Κατέληξε στο συμπέρασμα ότι δεν απαιτούνταν περαιτέρω δράση.
            
         
               —
            
            
               Η προσφεύγουσα ισχυρίζεται ότι η Εποπτεύουσα Αρχή της ΕΖΕΣ:
               
                           —
                        
                        
                           έσφαλε εκτιμώντας την ενίσχυση μεταξύ του 2000 και 2008 ως υφιστάμενο καθεστώς, δεδομένου ότι εκδόθηκε νέα άδεια παροχής υπηρεσιών αστικών συγκοινωνιών με λεωφορεία στην πόλη του Όσλο κατά τα τέλη του 1999 και παραβίασε το καθήκον της να κινήσει επίσημη διαδικασία έρευνας·
                        
                     
                           —
                        
                        
                           έσφαλε εκτιμώντας την ενίσχυση μεταξύ του 1997 και 2000 ως υφιστάμενο καθεστώς, δεδομένης της ελευθέρωσης αγοράς υπηρεσιών συγκοινωνιών με λεωφορεία, και παραβίασε το καθήκον της να κινήσει επίσημη διαδικασία έρευνας· και
                        
                     
                           —
                        
                        
                           παρέλειψε να αιτιολογήσει επαρκώς την απόφασή της.